Platinswamm - Wikipedia

# Platinswamm

### Vun Wikipedia

As Platinswamm warrt poröös metallsch Platin betekent. Dör de Poren hett dat en bannig grote Bavenflach un deent dorüm as en goden Katalysater för Hydreeren nu Dehydreeren.

## [Ännern] Herstellen

För de Herstellen gifft dat ünnerscheedlich Mööglichkeiten. Bi den eersten Weg warrt Ammoniumhexachloroplatinat ( (NH4)2[PtCl6] ) in en Putt (an’n Besten en Platinputt) bi üm un bi 600 bit 800°C gleiht (ünner’n Aftog!). Wat torüch blieven deit, warrt waschen un goot dröögt. Bi de tweeten Mööglichkeit warrt dat an sik nau so maakt, man dat gleihn geit in’n Waterstoff-Stroom bi 350 bit 400°C (bargt de Gefahr, dat sik in’n Apparat Knallgas billt!)

Opletzt kann man ok konzentreert Platin-Solt-Lösen op Löschpapeer drapeln un dat Papeer över en Spiritus-Brenner so lang hitt maken, bit en grau tohopenhangend Mass överblifft, de Platinswamm neemlich. (Vörschrift na Heumann)

Vun „http://nds.wikipedia.org../../../p/l/a/Platinswamm.html“

Kategorie: Katalysater

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch